ROMÂNIA

JUDEŢUL BIHOR

Consiliul Local al comunei/orașului …………. 

PROIECT DE HOTĂRÂRE N R. _________
din data: ________________
privind mandatarea Asociației de Dezvoltare Intercomunitară APAREGIO
 să exercite în numele şi pe seama Oraşului/Comunei__________________
anumite atribuţii, drepturi şi obligaţii prevăzute în Legea nr. 51/2006 
privind serviciile comunitare de utilităţi publice

Consiliul Local al Oraşului/Comunei__________________,

În vederea mandatării Asociaţiei de Dezvoltare Intercomunitară APAREGIO să exercite în numele şi pe seama Județului Bihor atribuţiile, drepturile şi obligaţiile prevăzute la art. 8 alin. (3) lit. a), i), j) şi k), la art. 9 alin. (1) lit. b), la art. 9 alin. (2) lit. a), d) şi g), şi la art. 9 alin. (3) din Legea nr.51/2006 privind serviciile comunitare de utilităţi publice, republicată;

Având în vedere  dispoziţiile prevăzute în :

· Legea nr.51/2006 a serviciilor comunitare de utilităţi publice, republicată;

· Legea nr.241/2006 privind serviciul de alimentare cu apă şi de canalizare, republicată;

· Legea nr. 215/2001 a administraţiei publice locale, republicată;

În temeiul art. 10 alin.5  Legea nr. 51/2006, privind serviciile comunitare de utilităţi publice, cu modificările şi completările ulterioare;

Hotărăşte :

Art.1. Se mandatează Asociaţia de Dezvoltare Intercomunitară APAREGIO să exercite în numele şi pe seama Oraşului/Comunei________________următoarele atribuţii, drepturi şi obligaţii :

a. elaborarea şi aprobarea strategiilor proprii privind  dezvoltarea serviciului de alimentare cu apă şi de canalizare, a programelor de reabilitare, extindere şi modernizare a sistemelor de utilităţi publice existente, precum şi a programelor de înfiinţare a unor noi sisteme,  cu consultarea operatorului;

b. elaborarea şi aprobarea regulamentului serviciului de alimentare cu apă şi de canalizare, a caietului de sarcini, a contractului de furnizare/prestare a serviciului şi a altor acte normative locale referitoare la serviciul de alimentare cu apă şi de canalizare, pe baza regulamentului-cadru, a caietului de sarcini-cadru şi a contractului-cadru de furnizare/prestare ori a altor reglementări-cadru elaborate şi aprobate de autorităţile de reglementare competente;
c. stabilirea, ajustarea, modificarea şi aprobarea preţurilor, tarifelor şi taxelor speciale, după caz, cu respectarea normelor metodologice elaborate şi aprobate de autorităţile de reglementare competente;

d. aprobarea stabilirii, ajustării sau modificării preţurilor şi tarifelor pentru serviciul de alimentare cu apă şi de canalizare, după caz,  pe baza avizului de specialitate emis de autorităţile de reglementare competente;

e. să asigure gestionarea şi administrarea serviciului de alimentare cu apă şi de canalizare pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii serviciului ;

f. să elaboreze şi să aprobe strategii proprii în vederea îmbunătăţirii şi dezvoltării serviciului de alimentare cu apă şi de canalizare, utilizând principiul planificării strategice multianuale;

g. să stabilească cerinţele şi criteriile de participare şi selecţie a operatorilor la procedurile publice organizate pentru atribuirea contractelor de delegare a gestiunii;

h. să aprobe stabilirea, ajustarea sau, după caz, modificarea preţurilor şi tarifelor serviciului de alimentare cu apă şi canalizare propuse de operator, în baza metodologiilor elaborate de autorităţile de reglementare potrivit competenţelor acordate acestora prin legea specială;

i. să refuze, în condiţii justificate, aprobarea stabilirii, ajustării sau modificării preţurilor şi tarifelor propuse de operator, iar pentru serviciile care funcţionează în condiţii de monopol, să solicite avizul autorităţilor de reglementare competente;

j. să rezilieze unilateral contractele de delegare a gestiunii serviciului de alimentare cu apă şi de canalizare şi să organizeze o nouă procedură pentru delegarea gestiunii acestuia, dacă constată şi dovedesc nerespectarea repetată de către operator a obligaţiilor contractuale şi dacă operatorul nu adoptă programe de măsuri care să respecte condiţiile contractuale şi să asigure atingerea, într-un interval de timp prestabilit, a parametrilor de calitate asumaţi ;

Art.2. Cu aducerea la îndeplinire a prezentei hotărâri, se însărcinează Primarul Oraşului/Comunei __________________.
Art. 3. Prezenta hotărâre se comunică :

_________________________

_________________________

PREŞEDINTE DE ŞEDINŢĂ



CONTRASEMNEAZĂ

CONSILIER






SECRETAR
     _____________________




________________________

